ANSÆTTELSESKONTRAKT

FOR LEDERE

### Mellem

[virksomhedens navn]

[virksomhedens adresse]

[virksomhedens cvr.nr.]

[virksomhedens telefonnummer og mailadresse]

(herefter kaldet ”Virksomheden”)

### og

[lederens navn]

[lederens adresse]

[lederens cpr.nr.]

[lederens telefonnummer og evt. mailadresse]

(herefter kaldet ”Lederen”)

(herefter til sammen kaldet ”Parterne”)

1. **Titel, ansættelsestidspunkt og arbejdssted**

Lederen ansættes som [titel] pr. [dato]. Arbejdsstedet er på ovennævnte virksomheds adresse [eller anden adresse].

*Alternativt (ved eksisterende ansættelsesforhold)*

Lederen har siden den [dato] været ansat i Virksomheden som [titel]. Lederens anciennitet regnes fra [dato]. Denne ansættelseskontrakt erstatter alle tidligere ansættelseskontrakter indgået mellem Virksomheden og Lederen.

1. **Arbejdstid**

Den sædvanlige arbejdstid udgør [antal] timer [pr. uge].

Der er ikke aftalt højeste arbejdstid og et vist merarbejde må påregnes.

1. **Løn**

Lønnen er ved tiltrædelsen aftalt til at udgøre kr. [beløb] pr. måned. Lønnen betales bagud og skal være til disposition den [dato] [*f.eks. den sidste hverdag i hver måned*.]

På grund af stillingens karakter er det aftalt, at mer-/overarbejde kan forekomme. Der er taget højde herfor ved lønfastsættelsen, således at der ikke ydes betaling for merarbejde, overarbejdsbetaling, forskudttidstillæg eller lignende.

Lønnen tages op til drøftelse én gang årligt, første gang [tidspunkt].

[Parterne har desuden indgået en bonusaftale, som fremgår af Bilag [….] til nærværende kontrakt. Hovedpunkterne i bonusaftalen er følgende ….]

1. **Pension**

Parterne har i forbindelse med ansættelsen drøftet spørgsmålet om pension, og har i den forbindelse aftalt, at der ikke ved ansættelsen etableres en pensionsordning, idet den aftalte løn er en bruttoløn og således indeholder pensionsbidraget.

# Alternativt

Lederen er omfattet af den på Virksomheden gældende pensionsordning. Pensionsbidraget udgør [beløb eller sats].

Lederen indtræder i ordningen efter [antal] måneders ansættelse.

# Alternativt

Lederen er omfattet af en pensionsordning i [pensionsselskabets navn]. Pensionsbidraget er aftalt til at udgøre [% eller kr.], hvoraf Virksomheden betaler [% eller kr.], og Lederen betaler [% eller kr.]. Lederens bidrag fratrækkes lønnen.

## Lederen indtræder i ordningen efter [antal] måneders ansættelse.

## Alternativt

Eventuel anden aftale om pension. I så fald oplyses nærmere om pensionsordningen, herunder pensionsbidragets størrelse.

Lederen indtræder i ordningen efter [antal] måneders ansættelse.

1. **Kørsel i erhvervsmæssigt øjemed, fri telefon mv.**

I det omfang Lederen anvender egen bil i Virksomhedens tjeneste, modtager Lederen kørselsgodtgørelse herfor i henhold til statens takster.

Rejse- og repræsentationsudgifter i forbindelse med Lederens arbejde refunderes i henhold til Virksomhedens interne regler herom.

[Der stilles en mobiltelefon til Lederens rådighed. Regningen betales af Virksomheden, [dog maksimum [beløb] pr. måned, således at den overskydende del af regningen trækkes i nettolønnen]. Hvis Lederen fritstilles eller suspenderes, er Lederen efter påkrav herom fra Virksomheden forpligtet til straks at aflevere mobiltelefonen, mod at Virksomheden månedsvis udbetaler en kompensation svarende til telefonens skattemæssige værdi i den resterende del af opsigelsesperioden.]

[Lederen har fået stillet en bærbar pc til rådighed fra Virksomheden som arbejdsredskab. Lederen er forpligtet til at aflevere pc´en på Virksomhedens foranledning, herunder i forbindelse med eventuel fritstilling eller suspension.]

[Virksomheden betaler endvidere udgifterne i forbindelse med Lederens privatinstallerede telefon, herunder internetforbrug og internetabonnement [dog maksimum [beløb] pr. måned].

1. **Ferie og feriefridage**

Der tilkommer Lederen ferie med løn i henhold til ferieloven, i det omfang Lederen har optjent ret hertil.

[Her anføres hvorvidt Lederen er berettiget til feriefridage eller ej. Hvis Lederen er berettiget til feriefridage aftales hvor mange dage årligt og hvordan de skal afholdes. Formuleringen kan i så fald være som følger: Lederen er efter 9 måneders ansættelse berettiget til 5 feriefridage pr. ferieår med fuld løn. Virksomheden kan bestemme hvornår feriefridagene skal afholdes. Hvis feriefridagene ikke afholdes, kan kompensation for dagene ikke udbetales.]

1. **Andre ansættelsesmæssige forhold**

Lederen er berettiget til fuld løn under sygdom i henhold til funktionærlovens regler.

Ved barselsorlov mv. finder funktionærlovens regler anvendelse.

[Lederen er berettiget til fuld løn ved barnets første sygedag.]

1. **Opsigelse**

[De første 3 måneder af ansættelsesforholdet er prøvetid, og i denne periode kan opsigelse gensidigt finde sted med 14 dages varsel til en hvilken som helst dag, dog således at fratrædelse sker senest samtidigt med prøvetidens udløb.] [*Skal udgå ved eksisterende ansættelsesforhold*.]

Herefter kan ansættelsesforholdet fra begge parters side opsiges i overensstemmelse med funktionærlovens opsigelsesvarsler.

Herudover aftales det, at ansættelsesforholdet kan opsiges med 1 måneds varsel til ophør ved udløbet af en kalendermåned, når følgende 3 betingelser alle er opfyldt:

* Lederen skal inden for de senest forløbne 12 måneder have oppebåret løn under sygdom i 120 dage i alt (inkl. søn- og helligdage).
* Opsigelsen skal ske i umiddelbar tilknytning til udløbet af de 120 sygedage.
* Opsigelsen skal ske, mens Lederen endnu er syg.

**9. Tavshedspligt**

Lederen har såvel under ansættelsen som efter sin fratrædelse ubetinget tavshedspligt med hensyn til alle forhold vedrørende Virksomhedens erhvervshemmeligheder, herunder men ikke begrænset til kundeforhold, produktionsforhold og markedsføringsforhold mv., som Lederen gennem ansættelsen bliver bekendt medI øvrigt henvises til lov om forretningshemmeligheder § 4.

Brud på tavshedspligten i det løbende ansættelsesforhold betragtes som grov misligholdelse, der kan medføre ophævelse af ansættelsesforholdet. Misligholdelsen medfører endvidere pligt til at betale Virksomheden erstatning for det forvoldte tab.

Lederen er i øvrigt forpligtet til at opbevare alt modtaget materiale på betryggende vis og således sikre, at uvedkommende tredjemand ikke kan få adgang til dette materiale. Når Lederen fratræder sin stilling, uanset årsag, skal alt materiale, der tilhører Virksomheden, og som er i Medarbejderens besiddelse, afleveres til Virksomheden.

**10. Bibeskæftigelse**

Under ansættelsesforholdet er Lederen uberettiget til at have bibeskæftigelse uden Virksomhedens samtykke.

**11. Sygdom og andet fravær**

Sygefravær skal anmeldes telefonisk til [….] senest [….].

På Virksomhedens forlangende, skal sygdom dokumenteres med en tro- og love erklæring og/eller en lægeerklæring. Udgifterne til indhentelse af lægeerklæring afholdes af Virksomheden.

**12. Øvrige bestemmelser**

Ansættelsesforholdet er omfattet af funktionærloven.

Lederaftalen finder anvendelse for ansættelsen, hvis betingelserne herfor er opfyldt, herunder hvis Lederen er medlem af Lederne.

Lederen er til enhver tid forpligtet til at holde Virksomheden underrettet om sin bopæl.

Den til enhver tid gældende personalehåndbog er en del af grundlaget for ansættelsesforholdet.

Lederen er forpligtet til at holde sig orienteret med den til enhver tid gældende personalehåndbog.

I henhold til persondataloven skal oplyses om, hvordan Medarbejderens persondata behandles og hvilke rettigheder Medarbejderen har. Medarbejderen kan finde nærmere information om Virksomhedens behandling af Medarbejderens persondata i personalehåndbogen.

**13. Underskrift**

Nærværende ansættelseskontrakt er udfærdiget i to eksemplarer, som begge underskrives af Virksomheden og Lederen. Det ene eksemplar forbliver hos Virksomheden, mens det andet udleveres til Lederen.

Lederen anerkender at have modtaget kopi af nærværende ansættelseskontrakt samt de foranstående ansættelsesvilkår.

|  |  |
| --- | --- |
| Dato:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [For Virksomheden] | Dato:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Lederens navn] |